A Lingua Corsa (Ghjuvan’ Petru Lucciardi)

A Lingua Corsa hè una puesia di Ghjuvan' Petru Lucciardi, chì face parte di u so libru entitulatu Canti Corsi.

A Lingua Corsa
"À a mio surella Fiordispina"

Di u Corsu mi ne restu sempre in brama,
È u parlariu pertuttu, ancu in Parigi;          
Perch'è 'ssa lingua a m'hà imparata mamma,
Senza tante fatighe nè artifici.

Mi rammenta i parenti, eppo l'amici;
I ghjochi di i cumpagni, è cosa s'ama
Quandu s'hè ancu zitelli  - chì ùn si trama
Di fà male à nisunu - è s'hè felici .

Quandu u parlu mi vene tuttu in core:
I vechji, i genitori, i mio fratelli,
I vicini, eppo e case, eppo i stradelli,

Hè u locu ind'è si và  quandu si more...
Pensu cun gran dilettu à la ghjesola,
È à la campana chì sunava a scola.

Riferimenti
 Ghjuvan Petru Lucciardi (1921) Canti Corsi, Castelnaudary, Sucietà d'Edizione Occitane.

Da vede dinù
 Ghjuvan' Petru Lucciardi

Categoria:Puesia